CELEX: 62019TN0547
Language: lv
Date: 2019-07-31 00:00:00
Title: Lieta T-547/19: Prasība, kas celta 2019. gada 31. jūlijā – Sarantos u.c./Parlaments un Komisija

25.11.2019   
            
            
               LV
            
            
               Eiropas Savienības Oficiālais Vēstnesis
            
            
               C 399/70
            
         
      Prasība, kas celta 2019. gada 31. jūlijā – Sarantos u.c./Parlaments un Komisija
      (Lieta T-547/19)
      (2019/C 399/88)
      Tiesvedības valoda – grieķu
      
         Lietas dalībnieki
      
      
         Prasītāji: Archimandritis Sarantis Sarantos (Marusi, Grieķija) un seši citi prasītāji (pārstāvis: C. Papasotiriou, advokāts)
      
         Atbildētāji: Eiropas Komisija un Eiropas Parlaments
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt un Eiropas Parlamenta un Padomes Regulu (ES) 2019/1157 (2019. gada 20. jūnijs) par Savienības pilsoņu personas apliecību un Savienības pilsoņiem un viņu ģimenes locekļiem, kuri izmanto tiesības brīvi pārvietoties, izsniegto uzturēšanās dokumentu drošības uzlabošanu (atsauces 2018/0104/COD, Lex 1939/PE-CONS 70/19) (1);
               
            
                  —
               
               
                  piespriest atbildētājiem atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāji izvirza četrus pamatus.
      
                  1.
               
               
                  Pirmais pamats ir par to, ka ar apstrīdēto regulu tiek aizskarta cilvēka cieņa, privātā dzīve un brīvība, kā arī tiesības uz personas datu aizsardzību un tiesības uz to, lai jebkādai šādu datu apstrādei tiktu prasīta skaidri izteikta piekrišana.
               
            
                  2.
               
               
                  Otrais pamats ir par to, ka ar apstrīdēto regulu tiek aizskarta prasītāju reliģiskā pārliecība, pārkāpjot tostarp Eiropas Savienības Pamattiesību hartas 10. panta 1. punktu.
               
            
                  3.
               
               
                  Trešais pamats ir par to, ka, bez pilsoņu iepriekšējas piekrišanas uzliekot viņiem pienākumu obligāti saņemt elektronisko identifikācijas karti, ar apstrīdēto regulu tiek aizskartas prasītāju tiesības pret to iebilst konkrētu iepriekš minēto reliģiskās pārliecības iemeslu dēļ, tādējādi pārkāpjot Eiropas Savienības Pamattiesību hartas 10. panta 2. punktu.
               
            
                  4.
               
               
                  Ceturtais pamats ir par to, ka ar apstrīdēto regulu, aizskarot prasītāju reliģisko pārliecību, tiek aizskarta arī viņu cilvēka cieņa, jo reliģiskā pārliecība ir tās būtiska izpausme, tādējādi pārkāpjot Eiropas Savienības Pamattiesību hartas 1. pantu.
               
            
         (1)  Eiropas Parlamenta un Padomes Regula (ES) 2019/1157 (2019. gada 20. jūnijs) par Savienības pilsoņu personas apliecību un Savienības pilsoņiem un viņu ģimenes locekļiem, kuri izmanto tiesības brīvi pārvietoties, izsniegto uzturēšanās dokumentu drošības uzlabošanu (OV 2019, L 188, 67. lpp.).